Bahamaj pinaroj

eta|220ra|Disvastiĝo de la tropikaj kaj subtropikaj koniferarbaroj.

 Priskribo 
La ekoregiono situas en Bahamoj kaj Turkoj kaj Kajkoj kie ĝi kovras areon de 2 100 kvadrataj kilometrojWWF : Bahamian pine forests (NT0301), World Wide Fund for Nature. Pinaroj troviĝas en kvar de la nordaj insuloj de Bahamoj : Andros, Abako-Insularo, Granda Bahamo, kie ili kovras duonon de la insulo  kaj Novprovidenco, kune kun Turkoj kaj Kajkoj.

 Flaŭro 
La pinaroj estas dominataj de la kariba pino (Pinus caribaea var. bahamensis), dum Bletia purpurea (orkidacoj), Andropogon glomeratus (poacoj), agla pteridio, Tetrazygia bicolor (melastomatacoj) , Tabebuia bahamensis (bignoniacoj), Chiococca alba (rubiacoj), Cassytha filiformis (laŭracoj), Metopium toxiferum (anakardiacoj), Zamia integrifolia (zamiacoj) kaj Coccothrinax argentata (arakacoj) vegetas en la subarbaraĵo. Sen oftaj arbaraj incendioj, pinaroj estos anstataŭigitaj de angiosperma kopsarbaro. Junaj karibaj pinoj postulas grandajn kvantojn de sunlumo por kreskado, kaj estas rezistemaj kontraŭ fajro kiam ili estiĝas plenkreskaj .

 Faŭno 
La faŭno trovata en la pinaroj inkludas Cyclura spp. (igvanedoj), Epicrates spp. (serpentoj), Melanerpes superciliaris (pegedoj), Calliphlox evelynae (kolibroj), bahaman parulion (Geothlypis rostrata), kaj Erophylla sezekorni (kiropteroj). Kirtlanda parulio (Dendroica kirtlandii) migradas ekde la Banks-pinaroj en Malsupra Duoninsulo de Miĉigano al Bahamaj pinaroj ĉiujare, kie ili pasas la vintron WWF : Bahamian pine forests (NT0301), National Geographic Society.

eta|250ra|Pinaro en Bahamoj.

 Referencoj 

 Vidu ankaŭ 
 Ekologia klasifiko de la tersupraĵoj
 Konservada stato de ekoregiono

 Eksteraj ligiloj 

  Ekoregiono NT0301 : Bahamaj pinaroj (WWF)
  Bahamaj pinaroj (WWF-Wildworld)
  Bahamaj pinaroj (Wildworld) - Nacia Geografia Societo
  Bahamaj pinaroj (Globalspecies) 
  Ekoregiono NT0301 : tajpu Bahamian pine mosaic 
  Bahamaj ekoregionoj (The Encyclopedia of Earth)

Kategorio:Neotropisaj ekoregionoj
Kategorio:Tropikaj kaj subtropikaj koniferarbaroj
Kategorio:Geografio de la Bahamoj
Kategorio:Turkoj kaj Kajkoj